title: Maiden Castle (ralma)
text: Awira ke batyona zolonafa folkaykirafa bria gu tubirtawera ke selt bak Azilugal al zo yofter. Ralma tice vema bazer da irubasikeem ke lanyona folkaykirafa bria loon dam aryona al tuzolonawed, rotir nope geja. Wori enjapa dem wazdexa va vilara is laumara ke yambudafa ok rabafa nela isu iaxa obad da lazava ke betawera tiyir skapafa. Folkaykirafa bria wetce kazaxo rotir tuzolonaweyed. Bata sazda gan tigira ke kelor is jonkafo piexo zo tugodjar. Tire aname ralma ( tulon koe Maiden Castle ) jontikote trasit, slikote ta rojuracka num kre ta ruyera va roti is rictela. Ralmapa jadion tiyid dem zolonafa sanelia : wazdexacka koe Danebury tigir lize likap ke debak al zo joxar. Cunliffe stragar da cugexafa migexa ke Maiden Castle ape bazed da bana ralma tiyir vas ravalduga ontinafa loon dam telyona vegungafa.